A4-0195/98

Πρόταση απόφασης του Συμβουλίου που αφορά τη διαβούλευση της Ευρωπαϊκής Κεντρικής Τράπεζας από τις εθνικές αρχές για τα σχέδια νομοθετικών διατάξεων (COM(97)0725 - C4-0147/98 - 98/0056(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τρίτη αιτιολογική σκέψη

>Αρχικό κείμενο>

ότι αυτή η υποχρέωση διαβούλευσης που επιβάλλεται στις αρχές των κρατών μελών δεν θίγει τις αρμοδιότητες των εθνικών αρχών στους τομείς που αποτελούν το αντικείμενο των εν λόγω σχεδίων; ότι τα κράτη μέλη πρέπει να ζητούν τη γνώμη της ΕΚΤ για κάθε νομοσχέδιο που εμπίπτει στο πεδίο των αρμοδιοτήτων της σύμφωνα με το άρθρο 105, παράγραφος 4, της Συνθήκης; ότι ο κατάλογος των τομέων που αναφέρονται στο άρθρο 2 της παρούσας απόφασης δεν είναι εξαντλητικός; ότι η έκτη περίπτωση του άρθρου 2 αυτής της απόφασης δεν θίγει την παρούσα εκχώρηση αρμοδιοτήτων όσον αφορά για τις πολιτικές που σχετίζονται την προληπτική εποπτεία των πιστωτικών ιδρυμάτων και τη σταθερότητα του χρηματοπιστωτικού συστήματος;

>Κείμενο μετά την ψηφοφορία στο ΕΚ>

ότι

τα ζητήματα που εμπίπτουν στο πεδίο αρμοδιοτήτων της ΕΚΤ αποτελούν κανονικά αντικείμενο κανονιστικής δράσης σε κοινοτικό επίπεδο; για τα ζητήματα αυτά δεν μπορούν να υπάρξουν νέες κανονιστικές αποφάσεις σε εθνικό επίπεδο καρά μόνον σε περίπτωση ανάγκης και μετά από προηγούμενη έγκριση εκ μέρους των αρμοδίων ευρωπαϊκών αρχών (ΕΚΤ ή Επιτροπή); οι υπάρχοντες εθνικοί κανόνες που αφορούν το πεδίο αρμοδιοτήτων της ΕΚΤ πρέπει να εναρμονισθούν προοδευτικά σε ευρωπαϊκό επίπεδο, στο μέτρο που η εναρμόνιση αυτή επιτρέπει τη μεγιστοποίηση, προς όφελος όλων, των πλεονεκτημάτων της ΟΝΕ;

(Τροπολογία 2)

Άρθρο 2

>Αρχικό κείμενο>

1. Οι αρχές των κρατών μελών ζητούν τη γνώμη της ΕΚΤ για κάθε σχέδιο νομοθετικής διάταξης που εμπίπτει στο πεδίο των αρμοδιοτήτων της σύμφωνα με τη Συνθήκη, ιδίως όσον αφορά:

>Κείμενο μετά την ψηφοφορία στο ΕΚ>

Οι αρχές των κρατών μελών

απέχουν, κατά γενικόν κανόνα, από την έκδοση νέων κανονιστικών πράξεων για ζητήματα που εμπίπτουν στο πεδίο των αρμοδιοτήτων της ΕΚΤ σύμφωνα με τη Συνθήκη, ιδίως όσον αφορά:

>Αρχικό κείμενο>

- τα νομισματικά θέματα,

- τα μέσα πληρωμής,

- τις εθνικές κεντρικές τράπεζες,

- τη συλλογή, επεξεργασία και διανομή

στατιστικών στοιχείων σχετικά με το νομισματικό, χρηματοπιστωτικό και τραπεζικό τομέα, καθώς και σχετικά με τα συστήματα πληρωμών και το ισοζύγιο πληρωμών,

- τα συστήματα συμψηφισμού και πληρωμών,

- τους κανόνες που εφαρμόζονται στα χρηματοδοτικά ιδρύματα, εφόσον επηρεάζουν τη σταθερότητα των εν λόγω χρηματοδοτικών οργανισμών και χρηματαγορών.

>Κείμενο μετά την ψηφοφορία στο ΕΚ>

- τα νομισματικά θέματα,

- τα μέσα πληρωμής,

- τις εθνικές κεντρικές τράπεζες,

- τη συλλογή, επεξεργασία και διανομή στατιστικών στοιχείων σχετικά με το νομισματικό, χρηματοπιστωτικό και τραπεζικό τομέα, καθώς και σχετικά με τα συστήματα πληρωμών και το ισοζύγιο πληρωμών,

- τα συστήματα συμψηφισμού και πληρωμών,

- τους κανόνες που εφαρμόζονται στα χρηματοδοτικά ιδρύματα, εφόσον επηρεάζουν τη σταθερότητα των εν λόγω χρηματοδοτικών οργανισμών και χρηματαγορών.

>Αρχικό κείμενο>

2. Εκτός από τις διατάξεις της ανωτέρω παραγράφου, οι αρχές των κρατών μελών που δεν είναι συμμετέχοντα κράτη μέλη, ζητούν τη γνώμη της ΕΚΤ για κάθε σχέδιο νομοθετικής διάταξης που αφορά τα μέσα της νομισματικής πολιτικής.

>Κείμενο μετά την ψηφοφορία στο ΕΚ>

Τα ζητήματα αυτά πρέπει κανονικά να αποτελέσουν αντικείμενο προοδευτικής εναρμόνισης σε κοινοτικό επίπεδο, σύμφωνα με τις προβλεπόμενες από τις Συνθήκες διαδικασίες.

>Αρχικό κείμενο>

3. Μόλις παραλάβει σχέδιο νομοθετικής διάταξης, η ΕΚΤ γνωστοποιεί στις εθνικές αρχές που ζητούν τη γνώμη της κατά πόσον το εν λόγω σχέδιο εμπίπτει στον τομέα των αρμοδιοτήτων της.

>Κείμενο μετά την ψηφοφορία στο ΕΚ>

Όταν, για λόγους επείγουσας ανάγκης, οι αρχές ενός κράτους μέλους καταλήξουν στο συμπέρασμα ότι είναι απαραίτητη η θέσπιση νέων εθνικών κανονιστικών διατάξεων για τα ζητήματα αυτά, ζητούν τη γνώμη της ΕΚΤ, την οποία και δεσμεύονται να λάβουν υπόψη.

Το ίδιο ισχύει και για σχέδια κανονιστικών διατάξεων που άπτονται θεμάτων τα οποία θα μπορούσαν να έχουν επιπτώσεις επί της νομισματικής πολιτικής ή επί των μέσων της νομισματικής πολιτικής.

(Τροπολογία 3)

Άρθρο 4

>Αρχικό κείμενο>

Κάθε κράτος μέλος λαμβάνει τα αναγκαία μέτρα για να εξασφαλίσει την αποτελεσματική τήρηση της παρούσας απόφασης. Για το σκοπό αυτό, μεριμνά ώστε η γνώμη της ΕΚΤ να ζητείται εγκαίρως, για να την έχει στη διάθεσή της η αρχή που προπαρασκευάζει νομοθετική διάταξη πριν λάβει απόφαση ως προς την ουσία, και γνωστοποιεί επίσης τη γνώμη της ΕΚΤ στην αρχή που θα κληθεί να εγκρίνει τη διάταξη, εφόσον η αρχή αυτή είναι διαφορετική από εκείνη που την προπαρασκεύασε.

>Κείμενο μετά την ψηφοφορία στο ΕΚ>

Κάθε κράτος μέλος λαμβάνει τα αναγκαία μέτρα για να εξασφαλίσει την αποτελεσματική τήρηση της παρούσας απόφασης. Για το σκοπό αυτό, μεριμνά ώστε η γνώμη της ΕΚΤ να ζητείται εγκαίρως, για να την έχει στη διάθεσή της η αρχή που προπαρασκευάζει νομοθετική διάταξη πριν λάβει απόφαση ως προς την ουσία, και γνωστοποιεί επίσης τη γνώμη της ΕΚΤ στην αρχή που θα κληθεί να εγκρίνει τη διάταξη, εφόσον η αρχή αυτή είναι διαφορετική από εκείνη που την προπαρασκεύασε.

Μεριμνά επίσης ώστε η γνώμη της ΕΚΤ να λαμβάνεται υπόψη ή, σε αντίθετη περίπτωση, εξηγεί τους λόγους.

(Τροπολογία 4)

Άρθρο 4α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

Στις περιπτώσεις που οι εθνικές αρχές δεν ζήτησαν τη γνώμη της ΕΚΤ, ή τη ζήτησαν αλλά δεν την έλαβαν υπόψη, ή δεν έλαβαν υπόψη τη γνώμη της ΕΚΤ χωρίς να προβάλουν αιτιολόγηση, η ΕΚΤ γνωστοποιεί τη γνώμη της, ή την αντίθεσή της, στο ενδιαφερόμενο κράτος μέλος και στην Επιτροπή.

Η τελευταία οφείλει εν συνεχεία να προτείνει λύση εντός προθεσμίας ενός μηνός. Στο διάστημα που μεσολαβεί, το ενδιαφερόμενο κράτος μέλος αναστέλλει την εφαρμογή της κανονιστικής απόφασης.

Εάν το ενδιαφερόμενο κράτος μέλος δεν δεχθεί τη λύση που πρότεινε η Επιτροπή, το θέμα παραπέμπεται στο Συμβούλιο των Υπουργών το οποίο και αποφασίζει με ειδική πλειοψηφία.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη διαβούλευση της Ευρωπαϊκής Κεντρικής Τράπεζας από τις εθνικές αρχές για τα σχέδια νομοθετικών διατάξεων (COM(97)0725 - C4-0147/98 - 98/0056(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(97)0725 - 98/0056(CNS),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 105, παράγραφος 4 και 106, παράγραφος 6 της Συνθήκης ΕΚ (C4-0147/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής (A4-0195/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά;

3. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.